CELEX: 32017R1479
Language: et
Date: 2017-08-16 00:00:00
Title: Komisjoni rakendusmäärus (EL) 2017/1479, 16. august 2017, millega muudetakse rakendusmäärust (EL) 2016/1240 seoses sekkumisvarude kättesaadavaks tegemisega enim puudust kannatavatele isikutele toiduabi jaotamise programmi jaoks

17.8.2017   
               
               
                  ET
               
               
                  Euroopa Liidu Teataja
               
               
                  L 211/10
               
            KOMISJONI RAKENDUSMÄÄRUS (EL) 2017/1479,
      16. august 2017,
      millega muudetakse rakendusmäärust (EL) 2016/1240 seoses sekkumisvarude kättesaadavaks tegemisega enim puudust kannatavatele isikutele toiduabi jaotamise programmi jaoks
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkti i,
      ning arvestades järgmist:
      
                  (1)
               
               
                  Määruse (EL) nr 1308/2013 artikli 16 lõike 2 kohaselt võib riikliku sekkumise raames kokku ostetud tooteid („sekkumistooted“) võõrandada, tehes need kättesaadavaks asjaomastes liidu õigusaktides sätestatud, liidus enim puudust kannatavatele isikutele toiduabi jaotamise programmi („toiduabi programm“) jaoks.
               
            
                  (2)
               
               
                  Euroopa Parlamendi ja nõukogu määruse (EL) nr 223/2014 (2) artikli 23 lõikes 4 on sätestatud, et liidus enim puudust kannatavate isikute jaoks võib toitu hankida sekkumistoodete kasutamise, töötlemise või müügi teel, kui see on majanduslikust seisukohast kõige soodsam toimimisviis ja ei too kaasa asjatuid viivitusi toidu kättetoimetamisel.
               
            
                  (3)
               
               
                  Kuigi komisjoni delegeeritud määruses (EL) 2016/1238 (3) on sätted tagatise esitamise kohta pakkumuse või pakkumusmenetluse esitamisel sekkumistoodete kättesaadavaks tegemiseks toiduabi programmi jaoks, ei ole komisjoni rakendusmääruses (EL) 2016/1240 (4) üksikasjalikke menetluseeskirju toodete kättesaadavaks tegemiseks toiduabi programmi jaoks esitatud.
               
            
                  (4)
               
               
                  Kui on olemas sekkumistooted ja kui turul valitsevad tingimused võimaldavad selliste toodete kättesaadavaks tegemist, peaks komisjonil olema võimalus otsustada teha need tooted kättesaadavaks toiduabi programmi jaoks. Sel eesmärgil peaks komisjon määrama kindlaks kättesaadava koguse, ning liikmesriigid, kes soovivad saada endale osa kättesaadavaks tehtud kogusest, peaksid esitama taotluse.
               
            
                  (5)
               
               
                  Kui taotletav üldkogus ületab saadaolevat kogust, tuleks tooted jaotada võrdeliselt taotletud kogustega. Kättesaadavaks tehtud sekkumisvarude jaotamine liikmesriikide vahel peaks toimuma vastavalt komisjoni kehtestatavatele kriteeriumidele, milles võetakse arvesse toodete asukohta.
               
            
                  (6)
               
               
                  Kuna sekkumistooted võivad olla erinevat laadi ja erinevate omadustega, võib olla erinev ka kõige sobivam ja tõhusam viis nende kättesaadavaks tegemiseks toiduabi programmi jaoks. Seetõttu on vaja sätestada asjakohased menetluseeskirjad, sealhulgas teatavad tähtajad.
               
            
                  (7)
               
               
                  Lisaks sekkumistoodete kasutamisele või töötlemisele võib tõhus lahendus olla ka toiduabi programmi jaoks eraldatud sekkumistoodete müük liikmesriigi korraldatud pakkumusmenetluste kaudu. Vaja oleks kehtestada eeskirjad sekkumistoodete müügiks selliste pakkumusmenetluste kaudu. Pakkumusmenetluste kaudu toimuva müügi korral on asjaomastel turgudel häirete vältimiseks asjakohane määrata kindlaks minimaalne müügihind, millest väiksemaid pakkumisi ei aktsepteerita.
               
            
                  (8)
               
               
                  Seepärast tuleks rakendusmäärust (EL) 2016/1240 vastavalt muuta.
               
            
                  (9)
               
               
                  Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Rakendusmäärust (EL) 2016/1240 muudetakse järgmiselt.
      
                  1)
               
               
                  II jaotisele lisatakse IV peatükk:
                  „IV PEATÜKK
                  
                     
                        Sekkumisvarust pärit toodete kättesaadavaks tegemine liidus enim puudust kannatavatele isikutele toiduabi jaotamise programmi jaoks
                     
                  
                  Artikkel 38a
                  Sekkumisvarust pärit toodete kättesaadavaks tegemine toiduabi jaotamise programmi jaoks
                  1.   Komisjon võib rakendusmäärusega, mis on vastu võetud kooskõlas määruse (EL) nr 1308/2013 artikli 229 lõikes 2 osutatud menetlusega, teha sekkumistooted kättesaadavaks liidus enim puudust kannatavatele isikutele toiduabi jaotamise programmi jaoks vastavalt kõnealuse määruse artikli 16 lõikele 2 („toiduabi programm“).
                  2.   Lõikes 1 osutatud rakendusmäärus peab sisaldama eelkõige järgmist teavet:
                  
                              a)
                           
                           
                              toiduabi programmi jaoks kättesaadavaks tehtud toodete kogus ja laad;
                           
                        
                              b)
                           
                           
                              toiduabi programmi jaoks kättesaadavaks tehtud toodete asukoht ja kättesaadavaks tehtud koguste jaotamise tingimused asjaomaste liikmesriikide vahel, lähtudes toodete asukohast;
                           
                        
                              c)
                           
                           
                              toodete võõrandamise moodus vastavalt Euroopa Parlamendi ja nõukogu määruse (EL) nr 223/2014 artikli 23 lõike 4 teisele lõigule (*1) (otsene kasutamine, töötlemine või müük), et teha need kättesaadavaks toiduabi programmi jaoks viisil, mis on majanduslikult kõige soodsam võttes arvesse toodete laadi ja omadusi;
                           
                        
                              d)
                           
                           
                              kui tooted müüakse kooskõlas käesoleva määruse artikliga 38b, tuleb kindlaks määrata delegeeritud määruse (EL) 2016/1238 artikli 4 punkti a kohaselt esitatav tagatis ja hind, millest madalama hinnaga ei tohi tooteid müüa.
                           
                        3.   Liikmesriigid, kes on huvitatud, et lõike 2 punktis a osutatud kogus eraldataks osalisest või täielikult neile, peavad esitama komisjonile taotluse 10 tööpäeva jooksul pärast lõikes 1 osutatud rakendusmääruse avaldamist. Taotluses tuleb täpsustada taotletava toote laad ja kogus (tonnides). Liikmesriigi taotletud kogus ei tohi ületada lõike 2 punktis a osutatud kogust.
                  4.   20 tööpäeva jooksul pärast lõikes 1 osutatud rakendusmääruse avaldamist võtab komisjon ilma määruse (EL) nr 1308/2013 artikli 229 lõikes 2 või 3 osutatud menetlust kohaldamata vastu rakendusmääruse, milles:
                  
                              a)
                           
                           
                              eraldatakse igale taotluse esitanud liikmesriigile tema poolt taotletud kogus;
                           
                        
                              b)
                           
                           
                              täpsustatakse asjaomastele liikmesriikidele vastavalt lõike 2 punktis b osutatud kriteeriumidele eraldatud toodete asukoht.
                           
                        Kui liikmesriikide taotletud üldkogus ületab lõike 2 punktis a osutatud kogust, siis eraldatakse esimese lõigu punkti a kohaselt asjaomastele liikmesriikidele kogused, mis on proportsionaalsed nende poolt taotletud kogustega.
                  5.   Kui liikmesriigile eraldatud kogus on taotletud kogusest 50 % väiksem, võib liikmesriik loobuda talle eraldatud kogusest, teavitades komisjoni oma otsusest 10 tööpäeva jooksul pärast toodete eraldamist käsitleva rakendusmääruse avaldamist. Neid tooteid ei saa enam kasutada selle konkreetse rakendusmääruse raames.
                  Artikkel 38b
                  Toiduabi programmi jaoks kättesaadavaks tehtud sekkumistoodete müük
                  1.   Kui artikli 38a lõikes 1 osutatud rakendusmääruses on sätestatud, et toiduabi programmi jaoks kättesaadavaks tehtud tooted tuleb müüa, kohaldatakse käesoleva artikli lõikeid 2–7.
                  2.   Liikmesriik, kelle makseasutusele tooted artikli 38a lõike 4 kohaselt eraldati, peab algatama pakkumusmenetluse toodete müügiks 40 tööpäeva jooksul pärast toodete eraldamist käsitleva rakendusmääruse avaldamist.
                  Kui liikmesriigile on eraldatud sekkumistooted, mis on muu liikmesriigi makseasutuse valduses, peab makseasutus, kelle valduses tooted on, esitama makseasutusele, kes tooteid müüb, artikli 29 lõike 2 punktides d–g osutatud teabe 10 tööpäeva jooksul pärast toodete eraldamist käsitleva rakendusmääruse avaldamist.
                  3.   Kui selle liikmesriigi makseasutus, kellele on eraldatud teise liikmesriigi makseasutuse valduses olevad tooted, müüb kõik need tooted või osa nendest, peab tooted müünud makseasutus tasuma makseasutusele, kelle valduses tooted on, osutatud toodete bilansilise väärtuse vastavalt määruse (EL) nr 1308/2013 artikli 16 lõikele 2. Kõnealune makse tehakse 4 päeva jooksul pärast seda, kui ettevõtjalt on laekunud makse summas, mis vastab tema pakkumusele. Makseasutus, kelle valduses tooted on, annab käesoleva määruse artiklis 37 osutatud väljaviimiskorralduse välja viie tööpäeva jooksul pärast makse laekumist makseasutuselt, kes tooted müüs.
                  4.   Kümne tööpäeva jooksul pärast ettevõtjalt tema pakkumusele vastava makse saamist peab tooted müünud makseasutus kandma asutusele, kellele komisjon vastavalt määrusele (EL) nr 223/2014 makseid teeb, üle summa, mis on toote müügihinna ja bilansilise väärtuse vahe korrutatud müüdud kauba kogusega. Ülekantud summa lisatakse tegevuskavaga juba kättesaadavaks tehtud vahenditele ning seda kasutatakse enim puudust kannatavatele isikutele toidu ostmise ja jaotamise rahastamiseks.
                  5.   Kõik toodete müügiga seotud halduskulud kannab makseasutus, kes tooteid müüb.
                  6.   Makseasutuse poolt käesoleva artikli lõike 2 kohaselt algatatud pakkumusmenetluse suhtes kohaldatakse delegeeritud määruse (EL) 2016/1238 II peatükki ning käesoleva määruse II jaotise III peatükki, välja arvatud artikli 28 lõiget 2, artikli 29 lõike 2 punkti b, artikli 30 lõike 1 punkte a ja e, artiklit 31, artikli 32 lõiget 2, artikli 33 lõike 2 teist lõiku ja artiklit 36. Artikli 32 lõiget 1 ja artikli 33 lõiget 3 kohaldatakse mutatis mutandis asjaomase liikmesriigi otsusele. Artikli 30 lõike 1 punkti g kohaldamisel käsitletakse müügi avamiseks rakendusmäärusega ette nähtud tagatise summana seda summat, mis on sätestatud tagatise summana rakendusmääruse artikli 38a lõikes 1.
                  7.   Kui viie kuu jooksul pärast toodete eraldamist käsitleva rakendusmääruse avaldamist, on liikmesriigile eraldatud toodetest kõik või osa müümata, ei saa neid tooteid enam kasutada selle konkreetse rakendusmääruse raames.
                  
                     (*1)  Euroopa Parlamendi ja nõukogu 11. märtsi 2014. aasta määrus (EL) nr 223/2014, mis käsitleb Euroopa abifondi enim puudustkannatavate isikute jaoks (ELT L 72, 12.3.2014, lk 1).“"
						
               
            
                  2)
               
               
                  Artikli 65 lõike 1 punkti d alapunkt ii asendatakse järgmisega:
                  
                              „ii)
                           
                           
                              teave, mis on seotud enim puudust kannatavatele isikutele toiduabi jaotamise programmi jaoks võõrandatud toodetega, sh asjaomane summa (müügihinna ja bilansilise väärtuse vahe) ning kuupäev, millal kooskõlas käesoleva määruse artikli 38b lõikega 4 kantakse kõnealune summa üle asutusele, kellele komisjon määruse (EL) nr 223/2014 alusel makseid teeb.“
                           
                        
            Artikkel 2
      Käesolev määrus jõustub seitsmendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 16. august 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 347, 20.12.2013, lk 671.
      
         (2)  Euroopa Parlamendi ja nõukogu 11. märtsi 2014. aasta määrus (EL) nr 223/2014, mis käsitleb Euroopa abifondi enim puudust kannatavate isikute jaoks (ELT L 72, 12.3.2014, lk 1).
      
         (3)  Komisjoni 18. mai 2016. aasta delegeeritud määrus (EL) 2016/1238, millega täiendatakse Euroopa Parlamendi ja nõukogu määrust (EL) nr 1308/2013 riikliku sekkumise ja eraladustamistoetuse osas (ELT L 206, 30.7.2016, lk 15).
      
         (4)  Komisjoni 18. mai 2016. aasta rakendusmäärus (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas (ELT L 206, 30.7.2016, lk 71).